**Splošna navodila za učenje nemščine na daljavo**

Dragi moji učenci Lea, Nuša, Nika, Tinkara in Tevž.

Kot ste bili že obveščeni, se bomo nekaj časa družili zelo sodobno – preko spleta. In bomo potem najbrž toliko bolj veseli, ko se bomo spet lahko videli v živo … Naj vam na začetku res iskreno zaželim, da ostanete zdravi vi, kot tudi vsi vaši najbližji v družini, soseski in sorodstvu, in da se kmalu spet srečamo zdravi in optimistični. Kakorkoli že, to nam je življenjska lekcija, kako moramo iz vsake težke situacije poskušati narediti čim več dobrega zase in za druge. In to bomo naredili tudi z učenjem na daljavo.

V nadaljevanju nekaj splošnih navodil, kako bo zgledalo naše skupno delo.

Za začetek bomo preprosto nadaljevali s snovjo tam, kjer smo nazadnje končali. Za vsako uro, ki bi jo imeli na urniku, vam bom v razdelku IP – nemščina 2 poslala kratka navodila za delo v Wordovem dokumentu, sledili bodo morebitni učni listi ali PPT za tisto uro.

Ker nam je založba Rokus Klett prijazno ponudila brezplačen dostop do vseh učbenikov in delovnih zvezkov, bomo to s pridom izkoristili. Zato vas prosim, da najprej sledite spodnjim navodilom za prijavo na portal iRokusPlus, kjer so vas naša gradiva.

1. V brskalnik vpišeš iRokusPlus in odpreš stran.
2. Pri prvi uporabi klikni na registracijain vnesi zahtevane podatke. Tako se brezplačno registriraš in ustvariš uporabniški račun. Zapomni si geslo za naslednjič.
3. V zavihku »moja zbirka« so zbrana vsa interaktivna gradiva te založbe. Poišči Maximal 2 in ga odpri. Tu imaš na voljo:

- interaktivni učbenik (slušni posnetki, interaktivne vaje)

- interaktivni delovni zvezek (slušni posnetki, interaktivne vaje

- elektronski učbenik (ki je identičen tvojemu učbeniku v tiskani obliki)

- elektronski delovni zvezek (ki ga mi nimamo, vendar ga lahko uporabljaš za dodatno utrjevanje)

Za brezhibno delovanje se priporoča uporaba brskalnika **Mozilla Firefox**.

Sproti vam bom dajala navodila predvsem za interaktivni učbenik in interaktivni delovni zvezek, kjer imate velik nabor zanimivih interaktivnih nalog različnih tipov za utrjevanje znanja. Kar je zelo dobro, je to, da vsaj interaktivni učbenik že poznate, saj ga pri urah redno uporabljamo za projekcijo na tablo. Poznate že različne ikone in predvsem tudi, da pravilnost vaših vnosov pri interaktivnih vajah lahko preverite s klikom na zeleno kljukico. Na enak način je zasnovan tudi interaktivni delovni zvezek, ki nam bo služil za utrjevanje. Naloge, ki jih boste dobili iz delovnega zvezka Znam za več, bom pregledala, ko se spet vidimo.

Novo snov vam bom poskušala predstaviti na čim bolj nazoren način in vam tudi povedala, kaj si zapišite v zvezek. Seveda vas ob tem prosim, da brez pomislekov oblikujete vprašanja in mi jih pošljete na mail (marjeta.kocevar@ostpavcka.si) če kaj ne bi bilo jasno.

Odvisno od tega, koliko časa bomo morali delati na daljavo, vam bom v nadaljevanju dodelila tudi naloge za preverjanje znanja, za katere vas bom prosila, da mi jih pošljete na mail, da jih lahko pogledam in s tem preverim, če snov dejansko razumete. Poslala vam bom tudi odgovor s komentarjem ali določenimi napotki za izboljšanje znanja.

Na koncu samo še priporočilo za vaš prosti čas, kadar vam bo dolgčas. Na you tubu vas čaka dobra serija NICOS WEG A1 (vklopite si nemške podnapise), ki je primerna za vse, tisti pa, ki se želite preizkusiti in nadgrajevati svoje znanje nemščine za malo več, pa v google vtipkajte JOJO SUCHT DAS GLÜCK. Mislim, da vam ne bo žal.

Toliko zaenkrat. Sicer pa bomo sproti v stiku. Vesela bom tudi kakšne vaše pobude, sploh če bo šlo za poenostavitev ali obogatitev našega sodelovanja.

Vsem še enkrat SREČNO in na SKORAJŠNJE SNIDENJE.

Vaša učiteljica Marjeta